钦定古今图书集成/理学汇编/学行典/第072卷 > 来知德省心录 > 《静箴》前人
## 钦定古今图书集成/理学汇编/学行典/第072卷 > 来知德省心录 > 《静箴》前人

冥冥默默，惟道之域。处不违仁，居无悖德。勿欺孩孺，
衣冠失则。勿慢皂隶，语言成隙。深山虽寂，豺狼尔殛。
深林虽安，虺蝪尔螫。居不必野，惟性之寂；止不必广，
惟心之适。勿傲乎名，要乎聘帛；勿矫乎节，取乎禄食。
躬虽已安，若敌锋镝；味虽已甘，若含《冰蘗》。成吾淳风，
唯静之力。